Diari Oficial de la Generalitat Valenciana


Sumari del DOGV 8352, del 01-08-2018 (2018/7579)

Extracte de la Resolució de 25 de juliol de 2018, del director general de l'Institut Valencià de la Joventut (IVAJ), per la qual es convoca el Premi IVAJ Websèrie Jove 2018.
-----------------------------------------------------------------------------------------------------------------------------------------------------------------------------

### Dades del document

Número de DOGV
:   8352

Data del DOGV
:   01-08-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/7579


Data del document
:   25-07-2018

Organisme emissor
:   Institut Valencià de la Joventut

Tipus de document
:   Extracte

Descriptors 

:   * distinció honorífica

Extracte de la Resolució de 25 de juliol de 2018, del director general de l'Institut Valencià de la Joventut (IVAJ), per la qual es convoca el Premi IVAJ Websèrie Jove 2018. [2018/7579]  
  
BDNS (identif.): 410181.  
De conformitat amb el que preveuen els articles 18.2 i 20.8.a) de la Llei 38/2003, de 17 de novembre, general de subvencions, es publica l'extracte de la convocatòria el text complet de la qual pot consultar-se en la Base de Dades Nacional de Subvencions:  
http://www.pap.minhap.gob.es/bdnstrans  
  
Primer. Participants  
Podran concórrer persones joves amb edats compreses entre els 18 i els 30 anys, tant individualment com en grup. En aquest últim cas, una d'elles en representarà la resta.  
Totes hauran de tindre veïnatge administratiu en un municipi de la Comunitat Valenciana. També podran presentar-s hi joves amb ciutadania espanyola i residents a l'estranger que hagen tingut l'últim veïnatge administratiu a la Comunitat Valenciana i acrediten aquesta condició en el corresponent consolat d'Espanya. Aquest mateix règim s'aplicarà a joves, descendents d'espanyols que tingueren l¡últim veïnatge administratiu a la Comunitat Valenciana i que tinguen nacionalitat espanyola.  
  
  
Segon. Objecte  
El premi pretén reconéixer les websèries realitzades íntegrament per joves que difonguen valors de solidaritat, igualtat, tolerància, convivència, inclusió, no discriminació, generositat i estima per la natura.  
  
  
Tercer. Bases reguladores  
Mitjançant l'Ordre 2/2018, de 23 de febrer, de la Vicepresidència i Conselleria d'Igualtat i Polítiques Inclusives, per la qual s'estableixen les bases reguladores de la concessió dels premis de l'Institut Valencià de la Joventut (IVAJ) a la creació artística, científica i tècnica (DOGV 8245, 01.03.2018)  
  
Quart. Import  
Es concedirà un premi de 2.000 euros.  
Els premis convocats es finançaran amb càrrec al capítol IV, del pressupost de despeses de l'Institut Valencià de la Joventut per a l'exercici 2018, línia de subvenció SE000090.  
  
Cinqué. Termini de presentació de sol·licituds  
El termini de presentació de sol·licituds per a concórrer al premi finalitzarà el 16 d'agost de 2018.  
  
Sisé. Altres dades  
La sol·licitud per a participar en aquesta convocatòria haurà d'emplenar-se en el model d'instància que figura en l'annex I de la resolució.  
La sol·licitud es presentarà preferentment en algun dels registres d'entrada de l'IVAJ, sense perjudici de les formes que preveu l'article 16.4 de la Llei 39/2015, d'1 d'octubre, del procediment administratiu comú de les administracions públiques.  
Aquesta convocatòria es realitza en règim de concurrència competitiva.  
  
València, 25 de juliol de 2018.- El director general de l'Institut Valencià de la Joventut: Jesús Martí Nadal.